bfe062d4900fc92dd75949a1e1f39cbb
Τι πρέπει να γνωρίζεις για Τέντες ζελατίνες;
--------------------------------------------


douleutaras.gr
2021.17

Σκέφτεσαι να τοποθετήσεις τέντα ζελατίνα στο μπαλκόνι του σπιτιού ή το κατάστημά σου; Οι τέντες ζελατίνες ή αλλιώς το νάυλον μπαλκονιού, αποτελούν οπωσδήποτε μια επιλογή που πρέπει να σκεφτείς. Οι τέντες ζελατίνες έχουν να σου προσφέρουν αρκετά οφέλη και αποτελούν μια εύκολη λύση στην προστασία του μπαλκονιού από τις καιρικές συνθήκες.  

  

Το πρώτο πράγμα που πρέπει να γνωρίζεις για την τέντα ζελατίνα είναι, ότι αποτελεί μια **ιδιαίτερη κατηγορία κάθετης τέντας** που **αντί για πανί, διαθέτει διάφανη μεμβράνη**. Προτιμάται κυρίως για **επαγγελματικούς χώρους,** αλλά τελευταία επιλέγεται αρκετά συχνά και για πολλά σπίτια, καθώς δεν στερείται τίποτα σε χρηστικότητα και ευκολία.

1292eae0a366aa96d7ec30de19dcc67a
Τέντες ζελατίνες τιμές: Σε τι τιμές θα βρεις μια ποιοτική τέντα ζελατίνα;
-------------------------------------------------------------------------


douleutaras.gr
2021.17

Στο εμπόριο, μπορείς να βρεις πολλούς κατασκευαστές που σου προσφέρουν διαφορετικές τιμές για τέντες ζελατίνες. Το νάυλον μπαλκονιού δεν έχει πολύ μεγάλο κόστος, σε σχέση με άλλα υλικά για τέντες. Μια συνηθισμένη τιμή του κυμαίνεται περίπου στα **20€ ανά τετραγωνικό μέτρο.**


Ωστόσο, μεγάλη σημασία έχει και το **είδος τέντας** που θα επιλέξεις. Για παράδειγμα, αν επιλέξεις τέντα ζελατίνα με αντιρίδες, είναι πιθανό να σου κοστίσει λιγότερο από το σύστημα με σπαστούς βραχίονες.


Πολλοί συνεργαζόμενοι τεντάδες της πλατφόρμας μας μπορούν να σε προμηθεύσουν με ποιοτικά συστήματα νάυλον μπαλκονιού, για το σπίτι ή τον επαγγελματικό σου χώρο. Το μόνο που έχεις να κάνεις, είναι να ζητήσεις προσφορές, για να σε προμηθεύσουν με οικονομικές τέντες και να αναλάβουν την τοποθέτηση.



cf0a6a8be1e2096c6874d1428a441bef
Ποιες είναι οι πιο δημοφιλείς επιλογές στις τέντες ζελατίνες;
-------------------------------------------------------------


douleutaras.gr
2021.17

Υπάρχουν αρκετές επιλογές στις τέντες ζελατίνες που μπορούν να καλύψουν τις ανάγκες του χώρου σου. Επομένως, μπορείς να επιλέξεις εκείνη που θα ταιριάξει περισσότερο στο χώρο και θα σου προσφέρει την καλύτερη λειτουργικότητα στο χώρο σου.


### **1. Κάθετες τέντες ζελατίνες με αντιρίδες**


Ένας αρκετά διαδεδομένος τύπος στις τέντες ζελατίνες, αποτελούν οι κάθετες τέντες ζελατίνες με αντιρίδες. Οι αντιρίδες, που συνήθως κατασκευάζονται από σίδερο ή αλουμίνιο, συμβάλλουν στη σταθεροποίηση της τέντας και βρίσκονται στο κάτω μέρος.


Έτσι, οι τέντες ζελατίνες παραμένουν σταθερές στη θέση τους, κρατώντας μακριά τον αέρα από το μπαλκόνι ή τη βεράντα σου. Η κάθετη κατασκευή τέντας εξασφαλίζει πλήρη κάλυψη του μπαλκονιού, με αποτέλεσμα να με σε επηρεάζει καθόλου η βροχή και ο αέρας.


### **2. Νάυλον μπαλκονιού σε κασετίνα**


Το νάυλον μπαλκονιού σε κασετίνα αποτελεί ακόμη μια αρκετά δημοφιλή λύση για την προστασία του μπαλκονιού ή της βεράντας από τις καιρικές συνθήκες. Για να ανοίξουν και να κλείσουν, κινούνται μέσα στους πλαϊνούς οδηγούς.


Οι πλαϊνοί οδηγοί διαθέτουν ειδικά βουρτσάκια που βοηθούν στην κίνηση, σταθεροποιώντας το νάυλον και προστατεύοντάς το από την απευθείας τριβή με το αλουμίνιο. Παράλληλα, οι πλαϊνοί οδηγοί απαγορεύουν την είσοδο του αέρα, προστατεύοντας το μπαλκόνι.


### **3. Τέντες ζελατίνες με βραχίονες**


Αυτό το είδος προσφέρει μικρότερη προστασία από τα δύσκολα καιρικά φαινόμενα, σε σχέση με τα προηγούμενα. Ωστόσο, οι τέντες ζελατίνες με βραχίονες παραμένουν μια καλή επιλογή, για διακριτικές τέντες που δεν εμποδίζουν τη θέα από το μπαλκόνι σου.


Το βασικό πλεονέκτημα που θα σου προσφέρει μια τέντα ζελατίνα με βραχίονες, είναι η μηδαμινή της ανάγκη για συντήρηση, αλλά και το γεγονός ότι το χρώμα της δε μπορεί να ξεθωριάσει και να αλλοιωθεί από την ηλιακή ακτινοβολία.


